Page:Gesta Romanorum - Swan - Wright - 1.djvu/481

Rh ¶ Archadius and Honorius y$t$ were emperours at Rome, and also y$e$ pope Innocent commanded y$t$ men shold go unto Eufemyens hous for to enquyre diligently tydynges of the man of god. Eufemyen went tofore with his servauntes for to make redy his hous agaynst the comynge of the Pope and emperours. And whan Alexis wyfe understode the cause, and how a voyce was herde that came fro god, sayenge. Seche ye y$e$ man of god in Eufemyens hous, anon she sayd to Eufemyen. Syr se yf this poore man that ye have so long kepte and herberowed be the same man of god, I have well marked that he hath lyued a right fayre and holy lyfe. He hath euery sondaye receyved the sacrament of the awter. He hath ben ryght religyous in fastynge, in wakynge, and in prayer, and hath suffred pacyently and debonayrly of our servauntes many vylanyes. And when Eufemyen had herde all this, he ran toward Alexis and founde hym deed. He dyscouered his visage, whiche shone and was bryght as y$e$ face of an aungell. And anone he returned towarde y$e$ emperours and sayd. We have founden the man of god that we sought. And tolde unto them how he had herberowed hym, and how the holy man had lyued, and also how he was deed, and that he helde a byll or lettre in his